Μπαμπίνη Αιτωλοακαρνανίας

H Μπαμπίνη είναι χωριό στο νομό Αιτωλοακαρνανίας και εμφανίζεται για πρώτη φορά σε γραπτή αναφορά το 1521. Είναι χτισμένο αμφιθεατρικά στους πρόποδες του λόφου Παναγούλα σε υψόμετρο 230. Το χωριό απέχει από το Αγρίνιο περίπου 34 χλμ και 11 από την Ιόνια Οδό (κόμβος Αγρίνιο - Βόρεια). Στη θέση του σημερινού χωριού ήταν τα σπίτια του προεστού Πέτρου Μπαμπινιώτη και το χωριό δημιουργήθηκε εκεί σταδιακά από κατοίκους των γύρω οικισμών μετά την Απελευθέρωση. Βόρεια του χωριού βρίσκεται η ιστορική Μονή Αγίου Γεωργίου Μπαμπίνης ή Πόρτας και τα ερείπια της αρχαίας πόλης Φοιτίες. Ως κοινότητα αναγνωρίστηκε το 1912 με την απόσπαση του οικισμού από το δήμο Εχίνου και τον ορισμό του ως έδρα της κοινότητας. Σύμφωνα με το σχέδιο Καλλικράτης, αποτελεί τη τοπική κοινότητα Μπαμπίνης που υπάγεται στον Δήμο Ξηρομέρου. Στην απογραφή του 2011 έχει πληθυσμό 413 κατοίκους«ΦΕΚ αποτελεσμάτων ΜΟΝΙΜΟΥ πληθυσμού Απογραφής 2011», σελ. 10724 (σελ. 250 του pdf).
Προσωπικότητες

 Γεώργιος Μπαμπινιώτης, Έλληνας γλωσσολόγος, φιλόλογος και καθηγητής πανεπιστημίου.

Εξωτερικοί σύνδεσμοι
 Η Μπαμπίνη από τον ιστότοπο του δήμου Ξηρομέρου

Παραπομπές

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ξηρομέρου